Declarația comună a Parlamentului European, a Consiliului Uniunii Europene și a Comisiei Europene

Prioritățile legislative ale UE pentru 2023 și 2024

(2022/C 491/01)

Hotărârea și capacitatea Uniunii noastre de a acționa sunt puse la încercare de agresiunea neprovocată și brutală a Rusiei împotriva Ucrainei, marcată de o violență șocantă și de dovezi din ce în ce mai numeroase ale crimelor de război. Efectele colaterale ale agresiunii Rusiei asupra modului de viață pe care l-am considerat de multă vreme de la sine înțeles fac ca cetățenii noștri să simtă astăzi mai puțină stabilitate, mai puțin siguranță și mai puțină încredere în viitor. În pofida eforturilor Rusiei de a slăbi și de a diviza Uniunea, rămânem uniți, hotărâți și profund angajați să sprijinim Ucraina și poporul său. Eforturile noastre vor include ajutor militar și umanitar, sprijin politic și financiar, precum și accesul continuu al ucrainenilor la locuri de muncă, locuințe, educație, formare și îngrijiri de sănătate în UE în cadrul mecanismului de protecție temporară. De asemenea, vom facilita accesul Ucrainei la piața unică și la zona de roaming gratuit și vom sprijini reabilitarea și reconstrucția Ucrainei. Pentru a menține presiunea economică și a submina capabilitățile militare ale Rusiei, vom asigura, de asemenea, punerea în aplicare eficace și continuă a sancțiunilor împotriva Rusiei. Vom sprijini Ucraina și Curtea Penală Internațională în documentarea și urmărirea penală a posibilelor crime de război și vom explora opțiuni pentru a asigura tragerea la răspundere deplină. Consecințele acestei agresiuni se resimt, de asemenea, în vecinătatea noastră imediată, un număr mare de persoane fiind strămutate, și la nivel mondial, cu o insecuritate alimentară crescută în mod dramatic.

În momentul în care tocmai am început să ne redresăm în urma pandemiei și trecem printr-o transformare radicală pentru a combate alte provocări grave, cum ar fi crizele climatice și naturale, cetățenii noștri se confruntă cu creșterea bruscă a prețurilor la energie electrică și cu o inflație în creștere. Ne angajăm să punem la dispoziție soluții comune la nivelul UE pentru a face față acestei crize a costului vieții pentru cetățenii și întreprinderile noastre, care a fost agravată de războiul din Ucraina. În urma planului REPowerEU, UE și-a redus rapid dependența de importurile de energie din Rusia prin stimularea surselor alternative de energie, a economiilor și a stocării. Utilizarea puterii noastre comune de piață, accelerarea dublei tranziții în sectorul energetic și reformarea organizării pieței energiei electrice ne vor oferi soluții structurale.

În acest context, se va acorda o prioritate deosebită asigurării sustenabilității cadrului financiar multianual într-o nouă situație geopolitică și economică. De asemenea, vom depune eforturi pentru a introduce suficiente resurse proprii noi.

Salutăm rezultatele Conferinței privind viitorul Europei (1), care a fost un experiment inspirator și încununat de succes în ceea ce privește democrația deliberativă. Pentru a răspunde așteptărilor cetățenilor, instituțiile vor continua să asigure că se dă curs, cu rapiditate și eficacitate, recomandărilor formulate de conferință, fiecare în sfera sa de competență. Numeroase propuneri ale conferinței au fost reflectate în programul de lucru al Comisiei pentru 2023 și ne angajăm în comun să le acordăm o atenție deosebită.

Prin prezenta declarație comună, subliniem principalele propuneri legislative (2) în privința cărora cele trei instituții nu vor precupeți niciun efort. Realizarea acestor priorități va fi cu atât mai importantă în perspectiva alegerilor europene din 2024, când cetățenii vor evalua modul în care UE a răspuns provocărilor sale actuale. Acest lucru se referă atât la propunerile legislative aflate deja în lucru la colegiuitori, cât și la cele pe care Comisia Europeană le va fi prezentat până la sfârșitul anului 2023. Cele trei instituții convin să acorde cea mai mare prioritate în 2023 și până la sfârșitul legislaturii parlamentare în 2024 următoarelor obiective de politică:

În plus, pe lângă activitățile care intră sub incidența procedurii legislative ordinare, ne declarăm angajamentul:

În calitate de președinți ai Parlamentului European, Consiliului și Comisiei Europene, ne angajăm ca instituțiile noastre să lucreze la aceste priorități comune în 2023 și 2024, pe baza principiilor fundamentale ale încrederii reciproce, respectului și spiritului de colaborare. Viitorul Europei stă în capacitatea sa de a se adapta cu rapiditate, forță și unitate.

Vom colabora, de asemenea, pentru a asigura punerea în aplicare și asigurarea respectării corespunzătoare a legislației existente și vom monitoriza îndeaproape punerea în aplicare efectivă și la timp a prezentei declarații comune.

Съставено в Брюксел на петнадесети декември две хиляди двадесет и втора година.

Hecho en Bruselas, el quince de diciembre de dos mil veintidós.

V Bruselu dne patnáctého prosince dva tisíce dvacet dva.

Udfærdiget i Bruxelles den femtende december to tusind og toogtyve.

Geschehen zu Brüssel am fünfzehnten Dezember zweitausendzweiundzwanzig.

Kahe tuhande kahekümne teise aasta detsembrikuu viieteistkümnendal päeval Brüsselis.

Έγινε στις Βρυξέλλες, στις δέκα πέντε Δεκεμβρίου δύο χιλιάδες είκοσι δύο.

Done at Brussels on the fifteenth day of December in the year two thousand and twenty two.

Fait à Bruxelles, le quinze décembre deux mille vingt-deux.

Arna dhéanamh sa Bhruiséil, an cúigiú lá déag de mhí na Nollag sa bhliain dhá mhíle fiche a dó.

Sastavljeno u Bruxellesu petnaestog prosinca godine dvije tisuće dvadeset druge.

Fatto a Bruxelles, addì quindici dicembre duemilaventidue.

Briselē, divi tūkstoši divdesmit otrā gada piecpadsmitajā decembrī.

Priimta du tūkstančiai dvidešimt antrų metų gruodžio penkioliktą dieną Briuselyje.

Kelt Brüsszelben, a kétezer-huszonkettedik év december havának tizenötödik napján.

Magħmul fi Brussell, fil-ħmistax-il jum ta’ Diċembru fis-sena elfejn u tnejn u għoxrin.

Gedaan te Brussel, vijftien december tweeduizend tweeëntwintig.

Sporządzono w Brukseli dnia piętnastego grudnia roku dwa tysiące dwudziestego drugiego.

Feito em Bruxelas, em quinze de dezembro de dois mil e vinte e dois.

Întocmit la Bruxelles la cincisprezece decembrie două mii douăzeci și doi.

V Bruseli pätnásteho decembra dvetisícdvadsaťdva.

V Bruslju, petnajstega decembra dva tisoč dvaindvajset.

Tehty Brysselissä viidentenätoista päivänä joulukuuta vuonna kaksituhattakaksikymmentäkaksi.

Som skedde i Bryssel den femtonde december år tjugohundratjugotvå.